รวยแล้วไม่ลืม ผัวเมียถูกหวย 24 ล้าน ตั้งโรงครัวแจกอาหารสู้โควิด 
ผัวเมียจิตอาสาหน.มูลนิธิฯที่บ้านนา นครนายก เคยถูกรางวัลที่1 ได้เงิน 24 ล้าน ยังคงช่วยเหลือชาวบ้านอย่างต่อเนื่อง ตั้งโรงครัวหน้าบ้านทำกับข้าวใส่ถุงแจกในช่วงที่ต้องอยู่บ้านสู้กับโควิด-19เวลา 15.30 น. วันที่ 18 เมษายน ผู้สื่อข่าวรายงานว่า นายนรินทร์ บุตรศิริ อายุ 35 ปี นางนารี บุตรศิริ อายุ 35 ปีหัวหน้ามูลนิธิร่วมกตัญญู (จุดบ้านนา) จ.นครนายก ได้จัดตั้งโรงครัวบริเวณหน้าบ้านเลขที่ 84/1 หมู่ 10 ต.บ้านนา อ.บ้านนา มีอาสามูลนิธิ ฯ ญาติพี่น้อง ช่วยกันประกอบอาหารตักใส่ถุง มีข้าวสวย ต้มจืด แกงส้ม แจกให้กับชาวบ้านที่ได้รับผลกระทบโรคโควิด - 19 ข้าวสวยคนละ 2 ถุง ต้ม แกง อย่างละถุง มีชาวบ้านทยอยเข้าแถวห่างกัน1 - 2 เมตร นำไปรับประทานที่บ้านโดยมีนายวินัย รอดประเสริฐ ผู้ใหญ่บ้าน คอยฉีดแอลกอฮอล์เจลล้างมือและให้ใส่หน้ากากอานามัยก่อนรับอาหารให้ด้วยนายนรินทร์ กล่าวว่า จากสถานการณ์โรคโควิด -19 ระบาดรัฐบาลประกาศเคอร์ฟิวทั่วประเทศ ห้ามออกนอกเคหสถานระหว่างเวลา 22.00น.ถึง 04.00 น.ของวันรุ่งขึ้น ส่งผลกระทบให้กับพี่น้องประชาชนได้รับความเดือดร้อน ตนพอมีอยู่บ้าง จึงได้ชักชวนอาสามูลนิธิฯ จัดตั้งโรงครัวขึ้นเป็นเวลา 2 วัน วันที่ 18 -19 เม.ย.63 ตั้งแต่เวลา 15.00 น.เป็นต้นไปจนกว่าจะหมด เพื่อช่วยเหลือพี่น้องชาวบ้านนาในช่วงวิกฤติภัยร้ายแรงที่เรามองไม่เห็นสำหรับนายนรินทร์ และนางนารี บุตรศิริ สองสามีภรรยาและครอบครัว เป็นอาสามูลนิธิร่วมกตัญญู ออกช่วยเหลือสังคมมากว่า 10 ปี และเมื่อวันที่ 1 ก.ค.62 ที่ผ่านได้ซื้อเลขทะเบียนรถรับ-ส่ง ผู้บาดเจ็บ ถูกรางวัลที่ 1 หมายเลข 943647 จำนวน 4 ใบ เป็นเงิน 24 ล้าน ครั้งน้ี เห็นชาวบ้านเดือดร้อนจึงตั้งโรงครัวทำอาหารแจกให้มีแรงสู้โรคร้าย
ผัวเมียจิตอาสาหน.มูลนิธิฯที่บ้านนา นครนายก เคยถูกรางวัลที่1 ได้เงิน 24 ล้าน ยังคงช่วยเหลือชาวบ้านอย่างต่อเนื่อง ตั้งโรงครัวหน้าบ้านทำกับข้าวใส่ถุงแจกในช่วงที่ต้องอยู่บ้านสู้กับโควิด-19
โควิด-19,แจกอาหาร,ผัวเมียใจบุญ,แจกอาหารสู้โควิด,ข่าวทั่วไป